sinarproject/legisdata huggingface dataset:
Pertanyaan 116: LOJI RAWATAN AIR RASAU PHASE 1
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN MICHELLE NG MEI SZE (N31 SUBANG JAYA)
Jawapan oleh: Y.A.B. Dato' Menteri Besar

Y.B. PUAN MICHELLE NG MEI SZE

Sila nyatakan status pembangunan Loji Rawatan Air Rasau Phase 1.

Adakah status kini mengikut jadual pembangunan yang dirancang?

Sila bekalkan Gantt Chart LRA Rasau Phase 1.

Y.A.B. Dato' Menteri Besar

a) Pembangunan Loji Rawatan Air Rasau Fasa 1 kini masih di peringkat kajian kebolehlaksanaan (“feasibility study”) oleh jurutera perunding yang dilantik oleh Unit Perancang Ekonomi Negeri (UPEN) Selangor.

b) Pembangunan LRA Rasau Fasa 1 masih mengikut jadual, iaitu di peringkat kajian kebolehlaksanaan (“feasibility study”) dan kajian ini dijadualkan akan siap pada penghujung tahun 2020.

c) Air Selangor baru sahaja mengemukakan pelan perniagaan yang baru dipinda akibat pandemik COVID-19 kepada pihak Suruhanjaya Perkhidmatan Air Negara (SPAN) untuk kelulusan. Setelah pelan perniagaan ini diluluskan oleh SPAN dan kajian kebolehlaksanaan siap sepenuhnya, barulah Air Selangor akan membuat perancangan terperinci untuk Pembangunan Loji Rawatan Air Rasau Fasa 1.